David Young Cameron

David Young Cameron (Glasgow, 1865eko ekainaren 28a – Perth, 1945eko irailaren 16a) eskoziar grabatzaile eta margolaria izan zen.

Presbiteriano artzain baten eta akuarelista baten semea izan zen. Glasgow School of Art-en eta Edinburgh School of Art-en hezi zen eta 1890eko hamarkadan grabatzaile bezala onartua izan zen.

Bere lanaren gaiak arkitektura-estudioak, elizen barrualdeak eta Eskoziako paisaia hondatuak izan ziren. Olio-margolanetan eta akuareletan ere erabili zituen gai horiek.

1899an Cameron eta bere emaztea Eskoziako Lur Garaietara joan ziren bizitzera. 1901ean, Cameron Margolari, Eskultore eta Grabatzaileen Nazioarteko Elkartean sartu zen, Royal Academyren aurka. Haiekin erakutsi zuen 1904ra arte, orduan sortu baitzuen Hamabietako Elkartea, grabatuari eskainia.

1907tik aurrera, margolaritzan eta eskoziar paisaian zentratu zen, giza irudia alde batera utziz. Bere lanak argitsuagoak eta koloretsuagoak izaten hasi ziren. 1917an, Kanadako gobernuak Frantziako Lehen Mundu Gerra margotzeko agindu zion.

 Iruditegia 

 Kanpo estekak 

Kategoria:Glasgowtarrak
Kategoria:Eskoziako margolariak
Kategoria:Grabatzaileak